**Battle at Big Rock** on vuonna 2019 julkaistu science fiction -lyhytelokuva, jonka ohjasi Colin Trevorrow. Lyhytelokuvan päärooleissa ovat André Holland, Natalie Martinez, Melody Hurd ja Pierson Salvador. Se esitettiin ensin FX-kanavalla ja julkaistiin myöhemmin myös YouTube-videopalvelussa. Elokuva sijoittuu vuoden päähän Jurassic World: Kaatunut Valtakunta -elokuvan tapahtumista. Elokuva kestää noin 9 minuuttia.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Elokuvan alussa kerrotaan, että Yhdysvalloissa on syntynyt *Nasutoceratopsin* poikanen. Vuosi sen jälkeen mitä tapahtui Lockwoodin kartanolla (elokuvassa Jurassic World: Kaatunut Valtakunta), neljähenkinen perhe on lomailemassa kuvitteellisessa kansallispuistossa nimeltä Battle at Big Rock. Emo ja nuori Nasutoceratops-poikanen tunkeutuvat leirintäalueelle etsimään ruokaa. Samalla, kun perhe on ihastelemassa dinosauruksia, *Allosaurus* hyökkää nuoremman yksilön kimppuun. Allosaurus ei saa kumminkaan napattua tätä ja uros *Nasutoceratops saapuu* muiden saman lajin yksilöiden avuksi. *Nasutoceratopsit* pakenevat paikalta, mutta *Allosaurus* huomaa perheen itkevän vauvan ja hyökkää heidän matkailuautonsa kimppuun kaataen tämän nurin. Hetkiä myöhemmin perheen vanhemmat heräävät vauvansa itkuun ja Allosaurus huomaa heidät uudelleen, mutta vanhemmat onnistuvat pelastamaan hänet. Tämän jälkeen perheen nuorin tytär ampuu Allosaurusta silmään nuolella, ja Allosaurus karkaa paikalta. Lopputekstien aikana näytetään kohtauksia, joissa muun muassa kolme *Compsognathusta* jahtaavat nuorta tyttöä, auto suistuu tieltä *Stegosauruksen* takia, kalastajat näkevät *Parasaurolophuksen* juomassa lähellä jokea, *Mosasaurus* nappaa itselleen haikalan ja *Pteranodon* nappaa kyyhkysen ilmassa.

**Juonipaljastukset päättyvät tähän.**

Tuotanto
--------

### Esituotanto

Lyhytelokuva sai alkunsa, kun Universal Studios kysyi Colin Trevorrowilta, olisiko hän kiinnostunut potentiaalisen Jurassic World -lyhytelokuvan tekemisestä ja tämä hyväksyi projektin. Projekti pidettiin salassa muilta. Trevorrow roolitti Hollandin ja Martinezin, koska hän piti heidän näyttelemisistään.

### Kuvaukset

Kuvaukset tapahtuivat vuoden 2019 tammikuussa. Kuvauspaikkoihin kuului muun muassa Powerscourt Estate. Irlanti valittiin kuvauspaikaksi, koska punapuumetsät muistuttivat Pohjois-Kalifornian kansallispuistoja. Kuvaukset kestivät vain viisi päivää. Elokuvan budjetti ei ollut suuri. Kuvaamisen aikana käytettiin animatronista Allosaurusta.

Julkaisu
--------

10. syyskuuta 2019 julkistettiin, että lyhytelokuva esitetään FX-kanavalla 15. syyskuuta. Televisioesityksen jälkeen lyhytelokuva julkaistiin YouTube-videopalvelussa, JurassicWorld.com-svustolla ja NBC:n verkkosivustolla.

Elokuvan dinosaurukset
----------------------

|  |
| --- |
| * *Allosaurus*
* *Nasutoceratops*
* *Compsognathus*
* *Stegosaurus*
* *Parasaurolophus*
* *Mosasaurus*
* *Pteranodon*
 |

Lähteet
-------

1. 1 2 3  Dinosaurusten yllätyspaluu! Jurassic World 2:n tarinaa virallisesti jatkava Battle at Big Rock julkaistiin YouTubessa viime yönä *Muropaketti.com*.  16.9.2019. Viitattu 17.9.2019.
2. 1 2  All New Official Jurassic World Short-film 'Battle at Big Rock' Now Available to Watch! *Jurassic Outpost*.  16.9.2019. Viitattu 17.9.2019. (englanniksi)
3. ↑  Michael Domanico & Joe Skrebels: Update: Jurassic World Short Film, Battle at Big Rock Released *IGN*.  16.9.2019. Viitattu 17.9.2019. (englanniksi)
4. 1 2  Steve Weintraub: Exclusive: Colin Trevorrow on How He Secretly Made the 'Jurassic World' Short Film 'Battle at Big Rock'  11.9.2019. Collider. Viitattu 17.9.2019. (englanniksi)
5. ↑  Colin Trevorrow Reveals Jurassic World Short Film Battle At Big Rock *Empire*.  10.9.2019. Viitattu 18.9.2019. (englanniksi)
6. ↑  Julia Alexander: Colin Trevorrow returns to Jurassic World with new short, Battle at Big Rock *Theverge.com*.  18.9.2019. Viitattu 18.9.2019. (englanniksi)

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Jurassic Park |
| --- |
|  |
| 
* Michael Crichton
* Steven Spielberg
* Joe Johnston
* Colin Trevorrow
* J. A. Bayona

 |
|  |
| Elokuvat | 

|  |  |
| --- | --- |
| *Jurassic Park* | 
* *Jurassic Park* (1993)
* *Kadonnut maailma* (1997)
* *Jurassic Park III* (2001)

 |
|  |
| *Jurassic World* | 
* *Jurassic World* (2015)
* *Kaatunut valtakunta* (2018)
* *Dominion* (2022)

 |

 |
|  |
| Romaanit | 
* *Dinosauruspuisto* (1990)
* *Kadonnut maailma* (1995)

 |
|  |
| Televisiosarjat | 
* *Liitukauden leiri*

 |

 |